Document ID: /roh_data/filtered/fineweb-2-filterrobots_roh.jsonl.gz/41348

En Val Medel duai la via communala ad Acla Miez vegnir pli segira. La regenza sustegna il project cunter crudada da crappa cun 59'000 francs cunquai ch'il territori è instabil e perquai ch'igl è da quintar cun ulteriuras crudadas da crappa.
Il project preveda da segirar il territori il decurs da l'onn proxim cun ina paraid da betun injectà e cun ina rait stendida. Il matg da quest onn èn sa distatgads blocs da crap sur la via communala che maina a Soliva, han lura traversà la via e l'access a la tschiffada d'aua Val Plattas.
Ord l'Archiv:
La Val Medel ha gia il ultim temp gì da cumbatter cun crudada da crappa. La situaziun na duai er betg sa megliurar en il decurs dal proxim temp.
RR novitads 09:00